ಬೈಸಾಲಿ ಮೊಹಂತಿ

ಬೈಸಾಲಿ ಮೊಹಂತಿ (ಜನನ: ೫ ಆಗಸ್ಟ್ ೧೯೯೪) ಇವರು ಭಾರತೀಯ ಶಾಸ್ತ್ರೀಯ ನರ್ತಕಿ ಮತ್ತು ನೃತ್ಯ ಸಂಯೋಜಕಿ, ಲೇಖಕಿ, ಅಂಕಣಕಾರರು ಮತ್ತು ವಿದೇಶಿ ಮತ್ತು ಸಾರ್ವಜನಿಕ ನೀತಿಯ ವಿಶ್ಲೇಷಕರು. ಅಮೆರಿಕದ ವ್ಯಾಪಾರ ನಿಯತಕಾಲಿಕೆ ಫೋರ್ಬ್ಸ್, ದಿ ಹಫಿಂಗ್ಟನ್ ಪೋಸ್ಟ್, ದಿ ಡಿಪ್ಲೊಮ್ಯಾಟ್ ಮತ್ತು ಓಪನ್ ಡೆಮೋಕ್ರಸಿ, ಲಂಡನ್ ಸೇರಿದಂತೆ  ಹಲವಾರು ಪ್ರತಿಷ್ಠಿತ ಅಂತರರಾಷ್ಟ್ರೀಯ ಪ್ರಕಟಣೆಗಳಿಗೆ ವಿದೇಶಾಂಗ ನೀತಿ ಮತ್ತು  ವ್ಯೂಹಾತ್ಮಕ ಕಾರ್ಯತಂತ್ರ ಕಾರ್ಯತಂತ್ರದ ವಿಷಯದ ಮೇಲೆ ಲೇಖನಗನ್ನು ಬರೆದಿದ್ದಾರೆ.https://www.forbes.com/sites/realspin/2016/10/04/has-modis-mantra-of-reform-perform-and-transform-failed-desperately/#50a3cfac73fahttps://thediplomat.com/2016/11/can-the-nuclear-deal-with-japan-get-india-into-the-nuclear-suppliers-group/ ಅವರು ಆಕ್ಸ್‌ಫರ್ಡ್ ಒಡಿಸ್ಸಿ ಕೇಂದ್ರದ ಸ್ಥಾಪಕರಾಗಿದ್ದು, ಆಕ್ಸ್‌ಫರ್ಡ್ ವಿಶ್ವವಿದ್ಯಾಲಯ ಮತ್ತು ಯುನೈಟೆಡ್ ಕಿಂಗ್‌ಡಂನ ಇತರ ಪ್ರಮುಖ ಸಂಸ್ಥೆಗಳಲ್ಲಿ ಒಡಿಸ್ಸಿ ನೃತ್ಯದ ಪ್ರಚಾರ ಮತ್ತು ತರಬೇತಿಯಲ್ಲಿ ತೊಡಗಿಸಿಕೊಂಡಿದ್ದಾರೆ.

ಅವರು ಆಕ್ಸ್‌ಫರ್ಡ್ ವಿಶ್ವವಿದ್ಯಾಲಯಕ್ಕೆ ಸಂಯೋಜಿತವಾಗಿರುವ ೨೦೧೫-೧೬ನೇ ಸಾಲಿನ ಎಎಲ್‌ಸಿ ಗ್ಲೋಬಲ್ ಫೆಲೋ ಆಗಿದ್ದಾರೆ.

 ಆರಂಭಿಕ ಜೀವನ ಮತ್ತು ಶಿಕ್ಷಣ 
ಬೈಸಾಲಿ ಮೊಹಂತಿ ಅವರು  ೧೯೯೪ ರ ಆಗಸ್ಟ್ ೫ ರಂದು ಒಡಿಶಾದ ಪುರಿಯಲ್ಲಿ ಜನಿಸಿದರು. ಇವರು ಒಡಿಶಾದ ಪುರಿಯಲ್ಲಿ ಪ್ರಸಿದ್ಧ ಸ್ತ್ರೀಸಮಾನತಾವಾದಿ, ಕವಿ ಮತ್ತು ಲೇಖಕಿಯಾದ ಮಾನಸಿ ಪ್ರಧಾನ್ ಮತ್ತು ಭಾರತೀಯ ತಂತ್ರಜ್ಞಾನ ಸಂಸ್ಥೆಯ ಎಲೆಕ್ಟ್ರಿಕಲ್ ಎಂಜಿನಿಯರ್ ರಾಧಾ ಬಿನೋಡ್ ಮೊಹಂತಿ ದಂಪತಿಗೆ ಜನಿಸಿದರು.

ಇವರು ಬ್ಲೆಸ್ಡ್ ಸಾಕ್ರಮೆಂಟ್ ಪ್ರೌಢಶಾಲೆ, ಪುರಿ ಮತ್ತು ಕೆಐಐಟಿ ಅಂತರರಾಷ್ಟ್ರೀಯ ಶಾಲೆ, ಭುವನೇಶ್ವರದಲ್ಲಿ ಶಿಕ್ಷಣ ಪಡೆದರು. ದೆಹಲಿಯ ಲೇಡಿ ಶ್ರೀ ರಾಮ್ ಮಹಿಳಾ ಕಾಲೇಜ್‌ನಿಂದ ರಾಜಕೀಯ ಮತ್ತು ಅಂತರರಾಷ್ಟ್ರೀಯ ಸಂಬಂಧಗಳಲ್ಲಿ ಸ್ನಾತಕೋತ್ತರ ಪದವಿ ಪಡೆದರು.

ನ್ಯೂಕ್ಲಿಯರ್ ಡಿಪ್ಲೊಮಸಿ ಎಂಬ ವಿಷಯದ ಕುರಿತ ಪ್ರಬಂಧವನ್ನು ಬರೆಯುವುದರೊಂದಿಗೆ,  ಆಕ್ಸ್‌ಫರ್ಡ್ ವಿಶ್ವವಿದ್ಯಾಲಯದಿಂದ ಇವರು ಸ್ನಾತಕೋತ್ತರ ಪದವಿಯನ್ನು  ಮೊದಲದರ್ಜೆಯಲ್ಲಿ ಗಳಿಸಿದರು.

 ನೃತ್ಯ ವೃತ್ತಿ 
ಬೈಸಾಲಿ ಮೊಹಂತಿ ಅವರು ಒಡಿಸ್ಸಿ ಶೈಲಿಯ ನೃತ್ಯದಲ್ಲಿ ಪ್ರಖ್ಯಾತ ಒಡಿಸ್ಸಿ ಶಿಕ್ಷಕ, ಪದ್ಮಶ್ರೀ ಗುರು ಗಂಗಾಧರ ಪ್ರಧಾನ್ ಅವರಿಂದ ಒಂದು ದಶಕಕ್ಕೂ ಹೆಚ್ಚು ಕಾಲ ತರಬೇತಿ ಪಡೆದರು. ಮತ್ತೊಬ್ಬ ಪ್ರಖ್ಯಾತ ಒಡಿಸ್ಸಿ ಶಿಕ್ಷಕಿ ಮತ್ತು ನೃತ್ಯ ಸಂಯೋಜಕ ಪದ್ಮಶ್ರೀ ಗುರು ಇಲಿಯಾನಾ ಸಿಟಾರಿಸ್ಟಿ ಅವರಿಂದ ನೃತ್ಯ ಸಂಯೋಜನೆಯಲ್ಲಿ ಮುಂಗಡ ತರಬೇತಿ ಪಡೆದರು. ಅವರು ಒಡಿಸ್ಸಿ ನೃತ್ಯದಲ್ಲಿ ಪ್ರಥಮ ದರ್ಜೆ ಹೊಂದಿ ವಿಶಾರದ್ ಪದವಿ ಪಡೆದಿದ್ದಾರೆ.

ಅವರು ಹದಿನೈದು ವರ್ಷಗಳಿಂದ ಅಂತರರಾಷ್ಟ್ರೀಯ ಮತ್ತು ರಾಷ್ಟ್ರೀಯ ಉತ್ಸವಗಳಲ್ಲಿ ತಮ್ಮದೇ ನೃತ್ಯ ಸಂಸ್ಥೆ ''ಬೈಸಾಲಿ ಮೊಹಂತಿ ಮತ್ತು ತಂಡ" ದೊಂದಿಗೆ ಏಕವ್ಯಕ್ತಿ ಮತ್ತು ಗುಂಪು ನೃತ್ಯ ಸಂಯೋಜನೆಗಳನ್ನು ಪ್ರದರ್ಶಿಸಿದ್ದಾರೆ.

 ಆಕ್ಸ್‌ಫರ್ಡ್ ಒಡಿಸ್ಸಿ ಕೇಂದ್ರ 
2015 ರಲ್ಲಿ, ಅವರು ಭಾರತೀಯ ಶಾಸ್ತ್ರೀಯ ನೃತ್ಯವನ್ನು ವಾರ್ಸಿಟಿಯಲ್ಲಿ ಜನಪ್ರಿಯಗೊಳಿಸಲು ಆಕ್ಸ್‌ಫರ್ಡ್ ವಿಶ್ವವಿದ್ಯಾಲಯದಲ್ಲಿ ಆಕ್ಸ್‌ಫರ್ಡ್ ಒಡಿಸ್ಸಿ ಕೇಂದ್ರವನ್ನು ಸ್ಥಾಪಿಸಿದರು.http://www.telegraphindia.com/1160504/jsp/odisha/story_83592.jsp ಆಕ್ಸ್‌ಫರ್ಡ್ ವಿಶ್ವವಿದ್ಯಾಲಯದ ಸದಸ್ಯರಿಗಾಗಿ ನಿಯಮಿತ ಒಡಿಸ್ಸಿ ನೃತ್ಯ ತರಗತಿಗಳನ್ನು ನಡೆಸುವುದರ ಜೊತೆಗೆ, ಕೇಂದ್ರವು ಕೇಂಬ್ರಿಡ್ಜ್ ವಿಶ್ವವಿದ್ಯಾಲಯ, ಲಂಡನ್ ಸ್ಕೂಲ್ ಆಫ್ ಎಕನಾಮಿಕ್ಸ್, ಯೂನಿವರ್ಸಿಟಿ ಕಾಲೇಜ್ ಲಂಡನ್ (ಯುಸಿಎಲ್), ಕಿಂಗ್ಸ್ ಕಾಲೇಜ್ ಲಂಡನ್, ಮ್ಯಾಂಚೆಸ್ಟರ್ ವಿಶ್ವವಿದ್ಯಾಲಯ ಮತ್ತು ಯೂನಿವರ್ಸಿಟಿ ಆಫ಼್ ಎಡಿನ್ಬರ್ಗ್ ಸೇರಿದಂತೆ ಇತರ ಸಂಸ್ಥೆಗಳಲ್ಲಿ ಒಡಿಸ್ಸಿ ನೃತ್ಯ ಕಾರ್ಯಾಗಾರಗಳನ್ನು ನಡೆಸುತ್ತದೆ.http://www.telegraphindia.com/1160113/jsp/odisha/story_63528.jsp

ಇವರು ಆಕ್ಸ್‌ಫರ್ಡ್ ಒಡಿಸ್ಸಿ ಉತ್ಸವದ ಸ್ಥಾಪಕಿಯೂ ಆಗಿದ್ದಾರೆ, ಆಕ್ಸ್‌ಫರ್ಡ್ ಒಡಿಸ್ಸಿ ಉತ್ಸವವು ಆಕ್ಸ್‌ಫರ್ಡ್ ವಿಶ್ವವಿದ್ಯಾಲಯದಲ್ಲಿ ನಡೆದ ಮೊದಲ ಭಾರತೀಯ ಶಾಸ್ತ್ರೀಯ ನೃತ್ಯೊತ್ಸವವಾಗಿದೆ.http://www.citynewsline.co.uk/news/odissi-festival-to-be-held-at-oxford-university-on-may-27

 ಪ್ರಶಸ್ತಿಗಳು 
೨೦೧೩ ರಲ್ಲಿ, ಒಟ್ಟೂ ಸಾಧನೆಗಳಿಗಾಗಿ ಅಂತರರಾಷ್ಟ್ರೀಯ ಮಹಿಳಾ ದಿನಾಚರಣೆಯ ಸಂದರ್ಭದಲ್ಲಿ ನವದೆಹಲಿಯಲ್ಲಿ ಭಾರತದ ರಾಷ್ಟ್ರೀಯ ಮಹಿಳಾ ಆಯೋಗವು ಇವರನ್ನು ಸನ್ಮಾನಿಸಿತು. ಅದೇ ವರ್ಷದಲ್ಲಿ, ೨೦೧೨ರ ದೆಹಲಿ ಸಾಮೂಹಿಕ ಅತ್ಯಾಚಾರ ಸಂತ್ರಸ್ತರಿಗೆ ಗೌರವ ಸಲ್ಲಿಸುವ ಅವರ ನೃತ್ಯ ಸಂಯೋಜನೆಯು ದೆಹಲಿ ವಿಶ್ವವಿದ್ಯಾಲಯದ ನೃತ್ಯ ಸ್ಪರ್ಧೆಯ ಎಲ್ಲಾ ವಿಭಾಗಗಳಲ್ಲಿ ಪ್ರಥಮ ಬಹುಮಾನವನ್ನು ಗೆದ್ದುಕೊಂಡಿತ್ತು.

೨೦೧೭ ರಲ್ಲಿ, ಭಾರತೀಯ ಶಾಸ್ತ್ರೀಯ ನೃತ್ಯಕ್ಕೆ ನೀಡಿದ ಕೊಡುಗೆಗಾಗಿ ಪ್ರತಿಷ್ಠಿತ ಆರ್ಯ ಪ್ರಶಸ್ತಿಯನ್ನು, ಶಾಂತಿ ನೊಬೆಲ್ ಪ್ರಶಸ್ತಿ ವಿಜೇತ ಕೈಲಾಶ್ ಸತ್ಯಾರ್ಥಿ ಅವರಿಂದ ನೀಡಿಸಿ ಗೌರವಿಸಲಾಯಿತು.

 ಉಲ್ಲೇಖಗಳು 

 ಬಾಹ್ಯ ಲಿಂಕ್‌ಗಳು 

 http://www.oxfordindias Society.org.uk/about  
 https://www.facebook.com/baisalimohanty/ 
 https://www.opendemocracy.net/author/baisali-mohanty  
 http://www.huffingtonpost.com/author/baisali-mohanty 
 http://scroll.in/authors/3426

ವರ್ಗ:ಜೀವಂತ ವ್ಯಕ್ತಿಗಳು